Diari Oficial de la Generalitat Valenciana


Sumari del DOGV 6053, del 09-07-2009 (2009/7896)

RESOLUCIÓ de 3 de juny de 2009, de la Direcció General d'Energia, per la qual s'atorga autorització administrativa i aprovació del projecte d'execució, a l'empresa BP OIL Refinería de Castellón, SAU, d'una nova central de cogeneració denominada Cogeneració IV al polígon industrial El Serrallo del Grau de Castelló, al terme municipal de Castelló de la Plana, província de Castelló. (ATREGI/2008/118/12).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6053

Data del DOGV
:   09-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7896


Data del document
:   03-06-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 3 de juny de 2009, de la Direcció General d'Energia, per la qual s'atorga autorització administrativa i aprovació del projecte d'execució, a l'empresa BP OIL Refinería de Castellón, SAU, d'una nova central de cogeneració denominada Cogeneració IV al polígon industrial El Serrallo del Grau de Castelló, al terme municipal de Castelló de la Plana, província de Castelló. (ATREGI/2008/118/12). [2009/7896]  
Vist l'expedient amb referència ATREGI/2008/118/12 incoat pel Servici Territorial d'Energia de Castelló, a instància de l'empresa BP OIL Refinería de Castellón, SAU, relatiu a la sol·licitud de 22 de maig de 2009 sobre l'autorització administrativa i l'aprovació del projecte d'execució firmat per tècnic competent i visat pel col·legi oficial corresponent, el 24 de setembre de 2008, per a la instal·lació d'una nova cogeneració, denominada Cogeneració IV, al polígon industrial El Serrallo s/n, del Grau de Castelló, del municipi de Castelló de la Plana, província de Castelló.  
Vist que, de conformitat amb el establix l'article 16 de la Llei 16/2002, d'1 de juliol, de Prevenció i Control Integrats de la Contaminació, desplegada pel Decret 40/2004 (DOGV de 11.03.2004), es va sotmetre a informació pública l'expedient número 003/06 IPPC a instància de BP OIL Refinería de Castellón, SAU, a fi de l'atorgament de l'autorització ambiental integrada per al projecte de coquització retardada de la refineria de Castelló, i s'hi va incloure el projecte d'una nova central de cogeneració, denominada Cogeneració IV. Es va publicar el corresponent anunci en el Diari de la Generalitat Valenciana el 23 de març de 2006.  
Vist que, amb data 21 de desembre de 2005, l'Ajuntament de Castelló va emetre un informe de compatibilitat urbanística, en relació a aquells aspectes que són de la seua competència.  
Vist que mitjançant una Resolució de la Secretaria General per a la Prevenció de la Contaminació i el Canvi Climàtic del Ministeri de Medi Ambient i Medi Rural i Marí, de 30 de juny de 2007, es formula declaració d'impacte ambiental favorable a la realització del projecte d'instal·lació d'una unitat de coquització retardada en les instal·lacions de BP en refineria de Castelló, i s'hi inclou una nova central de cogeneració.  
Vist que, amb data 30 d'octubre de 2007, el director general per al Canvi Climàtic de la Conselleria de Medi Ambient, Aigua, Urbanisme i Habitatge va dictar una resolució per la qual s'atorga a l'empresa BP OIL Refinería de Castellón, SAU, l'autorització ambiental integrada per a una indústria de refinació de cru de petroli i una nova planta de coquització retardada, a Castelló, i s'hi inclou una nova central de cogeneració.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, n'ha emés un informe favorable.  
Vist que l'autorització sol·licitada per a la nova central de Cogeneració IV de BP OIL Refinería de Castellón, SAU, té atorgat el reconeixement de condició d'instal·lació de producció d'energia elèctrica acollida al règim especial, segons resolució d'esta Direcció General de 10 de novembre de 2008, amb el número 6905, i es troba inclosa, d'acord amb el que establix l'article 2n del vigent Reial Decret 661/2007, de 25 de maig, en el grup c.2.  
Vist que, d'acord amb la sol·licitud i el projecte presentat, la finalitat que es perseguix amb la nova central de cogeneració és la de generació d'energia elèctrica i tèrmica per a la planta de BP OIL Refinería de Castellón, SAU, al polígon industrial El Serrallo de Castelló.  
Atés que la sol·licitud ha complit els tràmits establits en el Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Atés que esta Direcció General d'Energia és competent per a resoldre la present resolució d'acord amb l'article 18 del Reglament Orgànic i Funcional de la Conselleria d'Infraestructures i Transport, aprovat per Decret 117/2007, de 27 de juliol, del Consell de la Generalitat,  
Esta Direcció General d'Energia resol:  
Primer  
Atorgar autorització administrativa a l'empresa BP OIL Refinería de Castellón, SAU, d'una nova central de cogeneració denominada Cogeneració IV, al polígon industrial El Serallo s/n, del Grau de Castelló, del municipi de Castelló de la Plana, província de Castelló i les característiques principals de la qual són les següents:  
Nou grup turbogenerador la potència elèctrica del qual és de 25'615 MW.  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte d'execució, firmat per tècnic competent i visat pel col·legi oficial corresponent el 24 de setembre de 2008, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació de la present resolució. Abans de l'acabament del termini esmentat l'empresa autoritzada podrà sol·licitar-ne l'ampliació per mitjà de sol·licitud motivada davant d'esta Direcció General d'Energia.  
3. El titular informarà de l'acabament de les obres al Servici Territorial d'Energia de Castelló, i adjuntarà un certificat tècnic de direcció i final d'obra subscrit per tècnic facultatiu competent en què acredite que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i visat pel col·legi oficial corresponent.  
4. L'administració deixarà sense efecte la present resolució en qualsevol moment en el cas que observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. Les condicions mediambientals de la Resolució de 30 de juny de 2007 (BOE de 09.10.07), de la Secretaria General per a la Prevenció de la Contaminació i el Canvi Climàtic del Ministeri de Medi Ambient i Medi Rural i Marí, per al projecte d'instal·lació d'una unitat de coquització retardada en les instal·lacions de BP en refineria de Castelló.  
6. Les condicions mediambientals de la Resolució de 30 d'octubre de 2007, del director general per al Canvi Climàtic de la Conselleria de Medi Ambient, Aigua, Urbanisme i Habitatge per mitjà de la qual s'atorga a BP OIL Refinería de Castellón, SAU, autorització ambiental integrada per a una indústria de refinació de cru de petroli i una nova planta de coquització retardada, a Castelló.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de juny de 2009.- El director general d'Energia: Antonio Cejalvo Lapeña.